প্রেসক্লাবের সামনে শুরু হয়েছে বিএনপিকর্মী ও স্বজনদের মানববন্ধন
রাজধানীর জাতীয় প্রেসক্লাবের সামনে গুম-খুনের শিকার বিএনপি নেতাকর্মীদের স্বজনদের মানববন্ধন শুরু হয়েছে।
আন্তর্জাতিক মানবাধিকার দিবস উপলক্ষে বিএনপির আয়োজনে আজ রোববার সকাল ১১টায় এ মানববন্ধন শুরু হয়।
এতে উপস্থিত আছেন বিএনপির স্থায়ী কমিটির সদস্য সেলিমা রহমান, দলের মহাসচিব মির্জা ফখরুল ইসলাম আলমগীরের স্ত্রী রাহাত আরা বেগম, মির্জা আব্বাসের স্ত্রী আফরোজা আব্বাস, নিখোঁজ বিএনপি নেতা ইলিয়াস আলীর স্ত্রী।
মানববন্ধনে অংশ নেওয়া বিএনপি কর্মী-সমর্থকরা সরকারবিরোধী স্লোগান দেন। অংশগ্রহণকারীদের হাতে ছিল বিএনপি নেতাকর্মীদের মানবাধিকার লঙ্ঘনের নিন্দা জানানো পোস্টার, প্ল্যাকার্ড ও ছবি। অনেকের হাতে আটক, গুম ও বিচারবহির্ভূত হত্যাকাণ্ডের শিকার আত্মীয়দের ছবি দেখা যায়।
এর আগে সকাল ৯টা থেকে প্রেসক্লাবের সামনে জড়ো হতে থাকেন বিএনপি নেতাকর্মী ও পরিবারের সদস্যরা।
ব্যাপক ভিড়ের কারণে ওই এলাকায় যান চলাচলে বিঘ্ন ঘটছে।
যেকোনো অপ্রীতিকর পরিস্থিতি এড়াতে প্রেসক্লাব এলাকা ও এর আশেপাশের এলাকায় বিপুল সংখ্যক পুলিশ ও অন্যান্য আইনশৃঙ্খলা বাহিনীর সদস্য মোতায়েন করা হয়েছে।
আরওপ্রেসক্লাবের সামনে মানববন্ধন: জড়ো হচ্ছেন বিএনপি কর্মী ও স্বজনেরা

রাজধানীর জাতীয় প্রেসক্লাবের সামনে গুম-খুনের শিকার বিএনপি নেতাকর্মীদের স্বজনদের মানববন্ধন শুরু হয়েছে।